Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, jakitekoa zer zuzemen egin dituen Hezkuntza Departamentuak, behin lanaldi jarraitua ezarrita Fontellasko ikasleak bazkaldu ondoren beren etxeetara itzuli ahal izan daitezen Monte San Julián ikastetxe publikotik. Galdera 2017ko irailaren 11ko 111. Nafarroako Parlamentuko Aldizkari Ofizialean argitaratu zen.

Iruñean, 2017ko urriaren 9an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-17/PES-00198 informazio-eskaria aurkeztu du. Hauxe da Nafarroako Hezkuntzako kontseilariaren informazioa:

Abenduaren 1eko 523/2016 Ebazpenak Haur eta Lehen Hezkuntzako ikastetxe publikoetan eta pribatu itunduetan eskolaldi etengabearen eta eskolaldi malguaren ezarpena arautzen du. Ebazpen horrek oso argi zehazten du eskolaldi horiek zein baldintzatan eman behar diren. Oso alderdi garrantzitsua da ezarpen hori aldi baterakoa izanen dela, 2017/2018 ikasturterako hain zuzen, eta ikastetxeak planteatu beharko duela hurrengo ikasturtean jarraipena eman nahi dion edo bertan behera uzten duen. Horrenbestez, ikastetxea izanen da eskolaldi horri eusteari edo hura ezeztatzeari buruz erabakiko duena, bere autonomiaren ondorioz eta izandako esperientzia baloratu ondoren.

Aipatutako ebazpenak, halaber, xehetasunak ematen ditu ikastetxerako egokientzat jotzen duten eskolaldi mota erabakitzeko hezkuntza-erkidegoen partaidetza-prozesuari buruz. Prozesu horretan, ikastetxeek beren planak eta ordutegiak aurkeztu dituzte, eta bidezkoak diren informazio-kanpainak egin dituzte, ikastetxeen eta eskola-erkidegoen kudeaketarako autonomia-ariketa argi batez.

Kasu guztietan, ebazpenean ezarri bezala, bozketak egin baino lehen informazioa eman zen bai ikastetxeak diseinatutako proiektuari buruz, bai zerbitzu osagarrien baldintzei buruz ere. Ikastetxeak emandako informazioaz gainera departamentuari zuzenean informazioa eskatu zioten familiei, argi helarazi zitzaien zein baldintzatan arautuko zen garraio zerbitzua.

Ikastetxeen artean bereizketak egiteak eta hasiera batean ezarri ziren egoerak aldatzeak hautsi egingo lituzke eskolaldi jarraitua ezartzeko prozesu hau abiarazi zen garaiko joko-arauak.

Azaldutako guztia dela eta, eta nahiz eta Hezkuntza Departamentuak aztertu duen aukerarik ba ote dagoen Fontellasko ikasleei modua emateko etxera bazkaldu ondoren itzultzeko, horretarako aukera egonen litzateke soilik garraio-zerbitzuaren gastua handituko balitz, eta gaur egun Hezkuntza Departamentuak ezin du horrelako kudeaketarik egin 523/2016 Ebazpenaren aurka joan gabe eta Nafarroako gainerako ikastetxeekiko konparaziozko bidegabekeria bat egin gabe.

Iruñean, 2017eko urriaren 9an.

Hezkuntzako kontseilaria eta Gobernuko eleduna: María Solana Arana